Moddiy yordam va koʻmakka muhtoj oilalarni, xotin-qizlar va yoshlarni ijtimoiy qoʻllab-quvvatlash boʻyicha qoʻshimcha chora-tadbirlar toʻgʻrisida
(resolution, 2024-06-19)

Soʻnggi yillarda mamlakatimizda aholi, shu jumladan, xotin-qizlar va yoshlarning ijtimoiy himoyaga muhtoj, turmush sharoiti ogʻir, ishsiz va kasb-hunarga ega boʻlmagan, huquqiy va maʼnaviy-psixologik qoʻllab-quvvatlashga zarurati boʻlgan fuqarolarga davlat tomonidan manzilli koʻmaklashish boʻyicha mutlaqo yangicha tizim joriy qilindi. Xususan, koronavirus pandemiyasining aholi turmush darajasiga salbiy taʼsirini yumshatish, aholini ijtimoiy himoya qilish va koʻmakka muhtoj oilalarni moddiy qoʻllab-quvvatlashga qaratilgan tizimli ishlar amalga oshirilmoqda. Bu yoʻnalishda manzilli, har bir shaxs bilan individual va tizimli ravishda muntazam ish olib borishni tashkil qilish maqsadida moddiy yordam va koʻmakka muhtoj oilalar boʻyicha mutlaqo yangi — “Temir daftar”, ijtimoiy, iqtisodiy, huquqiy, psixologik qoʻllab-quvvatlashga, bilim va kasb-hunar oʻrganishga ehtiyoji va ishtiyoqi boʻlgan xotin-qizlar va yoshlar boʻyicha tegishlicha “Ayollar daftari” va “Yoshlar daftari” tizimlari hayotga tatbiq etildi. Oʻzbekiston Respublikasi Prezidenti rahbarliklarida 2021-yil 26-fevralda xotin-qizlar muammolarini hal etish, ularni ijtimoiy qoʻllab-quvvatlashda davlat organlarining masʼuliyatini oshirish masalalariga bagʻishlab oʻtkazilgan kengaytirilgan videoselektor yigʻilishida aholi, ayniqsa, yoshlar va xotin-qizlarning hayot va turmush sharoitidagi muammolarini aniqlash, yakka tartibda ishlash orqali ularning hayot tarzini yaxshilash hamda ijtimoiy faolligini oshirish, shuningdek, aniqlangan muammolarni kompleks va manzilli hal qilish, mutasaddilarning hisobdorligi va faoliyatini baholash tartibini belgilash yuzasidan berilgan topshiriqlar ijrosini soʻzsiz taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Mahallabay” ishlash tizimini amaliyotga joriy etish va oilaviy tadbirkorlikni rivojlantirish dasturlari doirasida amalga oshiriladigan qoʻshimcha chora-tadbirlar toʻgʻrisida” 2021-yil 19-martdagi 152-son qarori bilan “mahallabay” ishlash tizimi joriy etilganligi maʼlumot uchun qabul qilinsin. 2. Oʻzbekiston Respublikasi Bosh vazirining oʻrinbosarlari va maslahatchilari, vazirliklar, davlat qoʻmitalari, idoralar, xoʻjalik birlashmalari rahbarlari, Qoraqalpogʻiston Respublikasi Vazirlar Kengashi Raisi, viloyatlar, Toshkent shahar, tumanlar va shaharlar hokimlari, sektorlar rahbarlari ijtimoiy ahvoli va turmush sharoiti ogʻir oilalar muammolari boʻyicha “Temir daftar”ga, ijtimoiy himoyaga muhtoj, turmush sharoiti ogʻir, ishsiz va kasb-hunarga ega boʻlmagan, huquqiy va maʼnaviy-psixologik qoʻllab-quvvatlashga zarurati boʻlgan xotin-qizlar va yoshlar boʻyicha tegishlicha “Ayollar daftari” va “Yoshlar daftari”ga kiritilgan fuqarolarni kambagʻallikdan chiqarish va ularning farovonligini oshirish uchun shaxsan masʼul etib belgilansin. 3. “Temir daftar”ni yuritish orqali ijtimoiy ahvoli va turmush sharoiti ogʻir oilalar muammolarini tizimli ravishda hal etish va ularni ijtimoiy qoʻllab-quvvatlash boʻyicha vaqtinchalik tartib 1-ilovaga muvofiq tasdiqlansin. 4. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi Moliya vazirligi, Bandlik va mehnat munosabatlari vazirligi, Mahalla va nuroniylarni qoʻllab-quvvatlash vazirligi, Yoshlar ishlari agentligi, tegishli vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ushbu qarorga 1 va 3-ilovalarda nazarda tutilgan tadbirlarni amalga oshirishda quyidagi asosiy yoʻnalishlarga alohida eʼtibor qaratsin: a) “Temir daftar”ga kiritilgan fuqarolar boʻyicha: bandlikni taʼminlash; tomorqadan daromad manbai sifatida foydalanish uchun koʻmaklashish; tadbirkorlikka jalb qilish; moddiy yordam hamda tibbiy xizmat koʻrsatish; 5. Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov Iqtisodiy taraqqiyot va kambagʻallikni qisqartirish vazirligi, Moliya vazirligi, Bandlik va mehnat munosabatlari vazirligi, Davlat soliq qoʻmitasi, tijorat banklari, tegishli vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda: “Temir daftar”ni yuritish hamda unga kiritiladigan ijtimoiy ahvoli va turmush sharoiti ogʻir oilalar bilan ishlash boʻyicha tartibni, hisobot berish va maʼlumotlarni taqdim qilish shaklini amaliyotga joriy etish choralarini koʻrsin; jamiyatda ijtimoiy ahvoli va turmush sharoiti ogʻir oilalar muammolarini tizimli ravishda hal etish va ularni ijtimoiy qoʻllab-quvvatlash boʻyicha belgilangan chora-tadbirlarning mazmun-mohiyatini keng jamoatchilikka chuqur tushuntirish choralarini koʻrsin, shuningdek, “Temir daftar” bilan ishlash borasidagi ishlarni muvofiqlashtirsin. 7. Oʻzbekiston Respublikasi Prezidentining “Xotin-qizlarni qoʻllab-quvvatlash, ularning jamiyat hayotidagi faol ishtirokini taʼminlash tizimini yanada takomillashtirish chora-tadbirlari toʻgʻrisida” 2021-yil 5-martdagi PQ-5020-son qaroriga muvofiq: a) Respublika xotin-qizlar jamoatchilik kengashi tomonidan: turar joyga muhtoj xotin-qizlarni uy-joy bilan taʼminlash, ularning turmush va mehnat sharoitlarini yaxshilash, daromadlarini koʻpaytirish borasida tizimli chora-tadbirlar belgilanishi; hududiy xotin-qizlar jamoatchilik kengashlari, mahallalardagi “Ayollar maslahat kengashlari” faoliyati muvofiqlashtirilishi, ularning davlat va jamoat tashkilotlari bilan samarali hamkorligini taʼminlash, ularga uslubiy-amaliy koʻmaklashish; “Ayollar daftari” bilan manzilli ishlash, mutasaddi tashkilotlar, sektorlar tomonidan xotin-qizlarning muammolari oʻz vaqtida bartaraf etilishi yuzasidan jamoatchilik nazorati amalga oshirilishi; b) Xotin-qizlar muammolarini tizimli ravishda hal etish, ularni ijtimoiy qoʻllab-quvvatlash boʻyicha respublika komissiyasi tomonidan: “Ayollar daftari”ni shakllantirish va unga kiritilgan xotin-qizlar bilan manzilli ishlash, ijtimoiy ahvoli va turmush sharoiti ogʻir, ishsiz hamda zoʻravonlikka uchragan ayollar muammolarini aniqlash va hal qilish boʻyicha masʼul idora va rahbarlarning natijaga yoʻnaltirilgan faoliyati yoʻlga qoʻyilishi va muvofiqlashtirilishi; sektor rahbarlari, hokimlarning xotin-qizlar masalalari boʻyicha maslahatchilari tomonidan joylardagi xotin-qizlar muammolarini hal etish boʻyicha “yoʻl xaritalari” ishlab chiqilib, amalga oshirilishi va xalq deputatlari mahalliy Kengashlarida har oyda hisobot berishini yoʻlga qoʻyish tashkil etilishi belgilanganligi maʼlumot uchun qabul qilinsin. 8. Belgilab qoʻyilsinki, “Temir daftar”ning yuritilishi boʻyicha Iqtisodiy taraqqiyot va kambagʻallikni qisqartirish vazirligi masʼul hisoblanadi. 9. “Temir daftar”ning yuritilishi, ularga kiritilgan shaxslarning muammolarini hal etish, tizimli koʻmaklashish va koʻrilayotgan choralar natijadorligini baholash yuzasidan quyidagilarni nazarda tutuvchi yangi tizim joriy etilsin: a) har oyda Iqtisodiy taraqqiyot va kambagʻallikni qisqartirish vazirligi: “Temir daftar”ning yuritilishi yuzasidan hududlar boʻyicha hisobot va tahliliy materiallarni Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorovga kiritadi; hududlar faoliyatiga baho berilishi, shuningdek, muammolarni “mahallabay” hal etish boʻyicha tegishli vazirliklar va idoralar hamda hokimliklarga topshiriq xatlari yuborilishini taʼminlaydi. Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov tomonidan “Temir daftar”ning yuritilishi va uning natijalari boʻyicha har oyda Oʻzbekiston Respublikasining Bosh vaziriga axborot berib boriladi; v) har oyda hokimlar va mutasaddi tashkilotlar rahbarlari xalq deputatlari mahalliy Kengashlarida hisobot berib boradilar va ular faoliyatiga baho beriladi, shuningdek, aniqlangan muammolarni hal etish boʻyicha xalq deputatlari mahalliy Kengashlari tomonidan mahallabay “yoʻl xaritalari” tasdiqlanadi; g) har chorakda: Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, tegishli vazirliklar va idoralar rahbarlarining hisobotlari joriy yil 20-iyul, 20-oktabr va 2022-yil 20-yanvarga qadar Vazirlar Mahkamasi Rayosati majlisida muhokama qilinadi; Vazirlar Mahkamasi Rayosati majlisida ular faoliyatiga baho beriladi, shuningdek, tizimli va respublika darajasidagi muammolarni hal etish boʻyicha “yoʻl xaritalari” tasdiqlanadi; d) 2022-yilda va kelgusi yillarda ushbu yoʻnalishda amalga oshirilgan ishlar yuzasidan hisobotlar har yarim yillikda Vazirlar Mahkamasi Rayosati majlisida muhokama qilib boriladi. 10. Oʻzbekiston Respublikasi Mahalla va oilani qoʻllab-quvvatlash vazirligi Iqtisodiy taraqqiyot va kambagʻallikni qisqartirish vazirligi, Yoshlar ishlari agentligi, Oʻzbekiston Kasaba uyushmalari Federatsiyasi, tegishli vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda 2021-yil 1-dekabrga qadar ushbu qaror bilan tasdiqlangan vaqtinchalik tartiblarning amaliyotda qoʻllanilishini tahlil qilgan holda, ularni takomillashtirish yuzasidan asoslangan takliflarni Vazirlar Mahkamasiga kiritsin. 11. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Mahalla va oilani qoʻllab-quvvatlash vazirligi, Yoshlar ishlari agentligi, Bandlik va mehnat munosabatlari vazirligi: 2021-yil 1-iyunga qadar tegishlicha “Temir daftar”, “Ayollar daftari” va “Yoshlar daftari”ning elektron tizimini takomillashtirish ishlarini yakunlasin hamda Axborot texnologiyalari vazirligining xulosasiga muvofiq axborot xavfsizligi talablariga rioya etgan holda vazirliklar va idoralarning axborot tizimlari hamda maʼlumotlar bazalaridagi mavjud boʻlgan axborot va maʼlumotlarning “Elektron hukumat” tizimi idoralararo integratsiyalashuv platformasi orqali yoki oʻzaro toʻgʻridan-toʻgʻri integratsiya qilinishini taʼminlasin. Oʻzbekiston Respublikasi Mahalla va oilani qoʻllab-quvvatlash vazirligi hamda “Mahalla” xayriya jamoat fondining “Ayollar daftari” bilan ishlash elektron tizimini takomillashtirish uchun “Mahalla” xayriya jamoat fondiga tushgan qoʻshimcha homiylik mablagʻlari hisobidan aniq hisob-kitoblarga asosan Mahalla va oilani qoʻllab-quvvatlash vazirligi huzuridagi “Obod va xavfsiz mahalla” jamgʻarmasi hisobvaragʻiga zarur boʻlgan mablagʻlarni oʻtkazish toʻgʻrisidagi taklifiga rozilik berilsin. 12. Vazirlar Mahkamasining “Xotin-qizlarni ijtimoiy qoʻllab-quvvatlash boʻyicha qoʻshimcha chora-tadbirlar toʻgʻrisida” 2021-yil 8-yanvardagi 2-son qarori oʻz kuchini yoʻqotgan deb hisoblansin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev zimmasiga yuklansin. 1. Mazkur Vaqtinchalik tartib (keyingi oʻrinlarda — Tartib) “Temir daftar”ni yuritish orqali ijtimoiy ahvoli va turmush sharoiti ogʻir oilalar muammolarini tizimli ravishda hal etish va ularni ijtimoiy qoʻllab-quvvatlash tartibini belgilaydi. 2. Ushbu Tartibda quyidagi asosiy tushunchalar qoʻllaniladi: “Temir daftar” — ijtimoiy ahvoli va turmush sharoiti ogʻir hamda sektor rahbarlari tomonidan alohida nazoratga olingan oilalarni qayd etish, muammolarini aniqlash, bartaraf etish va nazoratini olib borish boʻyicha maʼlumotlar bazasi; sektorlar — Qoraqalpogʻiston Respublikasi, viloyatlar, tumanlar, shaharlar hududlarini tegishlicha Qoraqalpogʻiston Respublikasi Vazirlar Kengashi Raisi, viloyatlar va Toshkent shahar, tuman (shahar)lar hokimlari, prokuratura, ichki ishlar va davlat soliq xizmati hududiy organlari rahbarlari boshchilik qiladigan tuman (shahar)lar va hududlarni kompleks ijtimoiy-iqtisodiy rivojlantirish boʻyicha tegishli mahalliy davlat hokimiyati organining koʻmaklashuvchi kollegial ishchi tuzilmasi; boshqaruv ofisi — Qoraqalpogʻiston Respublikasi, viloyatlar, tumanlar, shaharlar hududlarini kompleks ijtimoiy-iqtisodiy rivojlantirish boʻyicha sektorlar (keyingi oʻrinlarda — sektorlar) huzurida Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlarining qarori bilan tashkil etilgan respublika va hududiy davlat boshqaruvi organlari hamda tijorat banklari rahbarlari va xodimlaridan iborat boshqaruv ofisi; doimiy vakil — Respublika komissiyasining qarori bilan har bir mahallaga tijorat banklarining tuman (shahar) filiallaridan doimiy asosda biriktirilgan masʼul xodim; oilaviy tadbirkorlikni rivojlantirish dasturlari uchun masʼul tijorat banklari — Mikrokreditbank, Agrobank va Xalq banki. 3. Ijtimoiy ahvoli va turmush sharoiti ogʻir oilalar muammolari ushbu Tartibga 1a-ilovaga muvofiq ehtiyojmand oilalarni oʻrganish soʻrovnomasi boʻyicha oʻrganiladi. “Temir daftar” ushbu Tartibga 1b-ilovaga muvofiq sxema boʻyicha yuritiladi. “Temir daftar”ga kiritilgan oilalarni ijtimoiy qoʻllab-quvvatlash boʻyicha chora-tadbirlar tegishli qonunchilik hujjatlarida belgilangan tartibda amalga oshiriladi. 4. Har bir sektor boʻyicha mahallabay “Temir daftar”ga quyidagi toifadagi oilalar kiritiladi: Vazirlar Mahkamasining “Aholini ijtimoiy himoya qilish tizimini yanada takomillashtirish hamda sohaga zamonaviy axborot-kommunikatsiya texnologiyalarini keng joriy etish chora-tadbirlari toʻgʻrisida” 2021-yil 5-martdagi 122-son qarori talablari asosida kam taʼminlangan oila, deb eʼtirof etilgan oilalar; ijtimoiy yordamga muhtoj I va II guruh nogironligi boʻlgan aʼzolari mavjud oilalar; kam taʼminlangan yakka-yolgʻizlar va keksalar; boquvchisini yoʻqotgan ehtiyojmand oilalar; koʻp (4 va undan ortiq) farzandli moddiy koʻmakka muhtoj oilalar; mehnatga layoqatli ishsiz aʼzolari mavjud ehtiyojmand oilalar; tibbiy yordamga muhtoj ehtiyojmand oilalar (surunkali yoki ogʻir nogironlikka olib keluvchi kasallikka chalingan va nogironlik guruhi belgilanmagan aʼzolari mavjud yetarli daromad manbaiga ega boʻlmagan oilalar); noturar joylarda istiqomat qilayotgan, oʻzi yoki birgalikda yashovchi oila aʼzolarining nomida turar joy boʻlmagan ehtiyojmand oilalar. Bunda, agar yuqoridagi toifalarga mos keladigan oilalarning aʼzolari mos ravishda “Ayollar” va “Yoshlar” daftarlariga ham kiritilgan boʻlsa, ushbu oilalar roʻyxati “Ayollar” va “Yoshlar” daftarlarida yuritiladi. 5. Oilalarning muammolari, ehtiyojlari va qiziqishlari quyidagi shakllarda: boshqaruv ofisi tomonidan biriktirilgan mahallalarda fuqarolar yigʻinlari xodimlari, doimiy vakillar va mahalla faollari bilan birgalikda barcha yoʻnalishdagi muammolarni uyma-uy yurish orqali; ijtimoiy ahvoli va turmush sharoiti ogʻir oilalarning murojaatlarini koʻrib chiqish orqali; ehtiyojmand oilalarni oʻrganish boʻyicha oʻtkazilgan soʻrovnoma natijalari orqali oʻrganiladi. Sektor shtabi kotibi, mahalla fuqarolar yigʻini xodimlari, doimiy vakillar va mahalla faollari tomonidan ehtiyojmand oilalar aʼzolarining qiziqishlari, muammolari va oilalarning ijtimoiy holati toʻgʻrisidagi jamlanma roʻyxat 3 kundan oshmagan muddatda shakllantiriladi. 6. Jamlanma roʻyxat shakllantirilgan kundan boshlab 1 kun muddatda sektorlar rahbarlariga taqdim etiladi. 7. Sektorlar rahbarlari 3 kundan oshmagan muddatda jamlanma roʻyxat koʻrib chiqilishini tashkil qiladi. Jamlanma roʻyxatni koʻrib chiqish jarayonida oilaning maʼlumotlari: tuman (shahar) mahalla va nuroniylarni qoʻllab-quvvatlash boʻlimlari (uy xoʻjaligi daftari asosida shakllantirilgan oilalar toʻgʻrisidagi maʼlumotlar); tuman (shahar) tibbiyot birlashmalari (kasallik tarixi, nogironligi boʻlgan shaxslar va koʻrsatilgan tibbiy yordam toʻgʻrisidagi maʼlumotlar); tuman (shahar) aholi bandligiga koʻmaklashish markazlari (ishsizlik nafaqasi oluvchilar, kasb-hunarga oʻqitilgan va oʻqitish jarayonidagilar, mehnat migrantlari toʻgʻrisidagi maʼlumotlar); tuman (shahar) soliq inspeksiyalari (daromadlar toʻgʻrisidagi maʼlumot); Davlat soliq qoʻmitasi huzuridagi Kadastr agentligi tuman (shahar) boʻlimlari (oilaning nomidagi uy-joy (tomorqa), mol-mulk toʻgʻrisidagi maʼlumotlar); tuman (shahar) Davlat xizmatlari markazlari (nikoh va oʻlim toʻgʻrisidagi maʼlumotlar); budjetdan tashqari Pensiya jamgʻarmasining tuman (shahar) boʻlimlari (pensiya va nafaqalar toʻgʻrisidagi maʼlumotlar) va boshqa tashkilotlarning maʼlumotlari bilan solishtiriladi hamda oilalarning ijtimoiy himoyaga muhtojlik darajasi (toifasi) aniqlanadi. 8. Tahlil natijalari asosida sektorlar rahbarlari tomonidan 7 kundan oshmagan muddatda “Temir daftar”ga kiritiladigan oilalarning roʻyxatlari hamda ularning muammolarini bartaraf etishga qaratilgan “Yoʻl xaritasi” loyihasi imzolangan holda xalq deputatlari tuman (shahar) Kengashlariga tasdiqlash uchun kiritiladi. 9. Xalq deputatlari tuman (shahar) Kengashlari tomonidan “Temir daftar”ga kiritiladigan oilalarning roʻyxatlari va “Yoʻl xaritasi” belgilangan tartibda tasdiqlanadi hamda ijro etish uchun yuboriladi. 10. Xalq deputatlari tuman (shahar) Kengashida tasdiqlangan roʻyxatlar sektorlar shtablarining kotiblari tomonidan 3 kundan oshmagan muddatda “saxovat.argos.uz” axborot tizimi dasturiga kiritiladi. Sektorlar rahbarlari “Temir daftar”ga maʼlumotlarni kiritish va chiqarish, ularning haqqoniyligi boʻyicha shaxsan javobgar hisoblanadi. Mutasaddi vazirlik va idoralar tomonidan “Temir daftar”ga kiritilgan oilalar boʻyicha amalga oshirilayotgan ishlar axborot tizimiga kiritiladi va shundan soʻng bajarilgan hisoblanadi. “Temir daftar”ga kiritilgan oilalar boʻyicha amalga oshirilayotgan ishlar boʻyicha barcha hisobotlar axborot tizimida shakllantiriladi. 11. “Temir daftar”dagi oilalarning ishsiz aʼzolari bandligini taʼminlash quyidagi yoʻnalishlarda amalga oshiriladi: tuman (shahar)lar hokimliklari tomonidan investitsiya boʻlimlari, aholi bandligiga koʻmaklashish markazlari, tijorat banklari bilan hamkorlikda tarmoq va hududiy investitsiya dasturlariga kiritilgan loyihalarda yaratilayotgan yangi ish oʻrinlariga ishga joylashtirish; tuman (shahar)lar hokimliklari tomonidan aholi bandligiga koʻmaklashish markazlari bilan birgalikda mavjud vakansiya va zaxira (kvota) ish oʻrinlariga ishga joylashtirish hamda haq toʻlanadigan jamoat ishlariga jalb qilish; tuman (shahar)lar hokimliklari tomonidan qishloq hoʻjaligi boʻlimlari bilan birgalikda kooperativlarga jalb etish, gʻalladan boʻshagan yerlarda takroriy ekin ekish va oborotdan chiqib ketgan yerlarni oʻzlashtirish hisobiga bandlikni taʼminlash; tuman (shahar)lar hokimliklari tomonidan soliq idoralari, tijorat banklari, aholi bandligiga koʻmaklashish markazlari bilan birgalikda kasb-hunar va tadbirkorlikka oʻqitishni tashkil etish, tadbirkorlik va hunarmandchilikka jalb etish, oʻzini oʻzi mustaqil ravishda band qilishni rivojlantirishga doir faoliyatni tashkil etish orqali bandlikka koʻmaklashish; tuman (shahar)lar hokimliklari tomonidan markazlashgan manbalar hisobiga amalga oshirilayotgan qurilish obyektlari hamda barcha manbalar hisobiga uy-joy qurilishi obyektlariga ishga joylashtirish. Ushbu bandda koʻrsatilgan yoʻnalishlar qonunchilik hujjatlarida belgilangan tartibda amalga oshiriladi. 12. Tuman (shahar) hokimliklari, mahalla va nuroniylarni qoʻllab-quvvatlash boʻlimi, fermer, dehqon xoʻjaliklari va tomorqa yer egalari tuman kengashi, tijorat banklari bilan hamkorlikda “Temir daftar”ga kiritilgan oilalarda tomorqadan samarali foydalanishni tashkil etish orqali bandlikni taʼminlashda quyidagi yoʻnalishlarda koʻmaklashadi: yengil konstruksiyali issiqxonalar oʻrnatish; parranda, asalari, quyon, baliq va bedana boqishni yoʻlga qoʻyish; “Tomorqa xizmati” tashkilotlari va “Dala doʻkonlari”ni tashkil etish. “Temir daftar”ga kiritilgan oilalarga dehqonchilik bilan shugʻullanish uchun yangi oʻzlashtirilgan, lalmi, foydalanilmayotgan yer maydonlarida 0,1 gektardan 1 gektargacha yer uchastkalarini elektron onlayn-auksion savdolari asosida ijaraga berish, ajratilgan yer maydonlarini sugʻorish tizimi (artezian quduqlar, tomchilatib sugʻorish tizimi va boshqalar) va elektr energiyasi bilan taʼminlash, berilgan yerlarni oʻzlashtirish uchun (yer haydash, urugʻ, koʻchat xarid qilish va boshqalar) subsidiya ajratish ishlari amalga oshiriladi. 13. Oilaviy tadbirkorlik dasturlari orqali tadbirkorlikni yoʻlga qoʻyish va rivojlantirish uchun kredit olish istagida boʻlgan oilalarga tijorat banklariga ajratilgan kredit mablagʻlari hisobidan moliyalashtiriladigan quyidagi xizmatlar koʻrsatiladi: biznes loyihalarni hududlarning oʻziga xos xususiyatlarini inobatga olgan holda tuzishni oʻrgatish; oilaviy tadbirkorlikni rivojlantirish dasturlari doirasida kredit olishga koʻmaklashish; kredit ajratilgandan soʻng kam taʼminlangan, ijtimoiy himoyaga muhtoj oilalar tadbirkorligini rivojlantirishni doimiy qoʻllab-quvvatlash. 14. Kreditlar “Temir daftar”ga kiritilgan va tadbirkorlik bilan shugʻullanish istagida boʻlgan fuqarolarning tadbirkorligini yoʻlga qoʻyish va rivojlantirishga yoʻnaltiriladi. 15. Xalq deputatlari tuman (shahar) Kengashi tomonidan tasdiqlangan roʻyxatlar asosida “Temir daftar”ga kiritilgan oilalarga “Saxovat va koʻmak” jamgʻarmasi mablagʻlari hisobidan bir martalik moddiy yordam berilishi mumkin. Ushbu bir martalik moddiy yordamni toʻlash uchun: a) fuqarolar yigʻinlari tomonidan sektorlar rahbarlari bilan kelishgan holda, oilalarning ehtiyojmandlik darajasidan kelib chiqib, shuningdek, kechiktirib boʻlmaydigan hollarda, jumladan, ogʻir ahvoldagi kasallarni davolash, jarrohlik amaliyotini oʻtkazish, zarur dori-darmonlarni xarid qilish, ijtimoiy ahvoli va turmush sharoiti ogʻir oilalarga zarur oziq-ovqat mahsulotlarini xarid qilish, texnogen, tabiiy va ekologik tusdagi favqulodda vaziyatlar oqibatida uy-joyidan ayrilib qolgan oilalarga yashash uchun zarur boshpana qilib berish, ijtimoiy ahvoli va turmush sharoiti ogʻir oilalarning farzandlariga maktabga borishiga zarur kiyim-bosh sotib olish uchun zudlik bilan yordam koʻrsatish lozimligi toʻgʻrisida xulosaga kelingan “Temir daftar”ga kiritilgan oilalarga (har bir fuqaroning familiyasi, ismi, otasining ismi, pasport seriyasi va raqami koʻrsatilgan holda) bir martalik moddiy yordam berish miqdorlari koʻrsatilgan roʻyxat tuman (shahar) hokimligiga taqdim etiladi; b) tuman (shahar) hokimligi: “Saxovat va koʻmak” jamgʻarmasining daromadlari prognozidan kelib chiqib tuman (shahar) moliya boʻlimi bilan kelishgan holda “Temir daftar”ga kiritilgan oilalarga bir martalik moddiy yordamni oyma-oy toʻlash grafigini shakllantiradi hamda tuman (shahar) xalq deputatlari Kengashiga tasdiqlash uchun kiritadi. Bunda tasdiqlangan oyma-oy toʻlash grafigining nusxasi fuqarolar yigʻinlariga ham taqdim etiladi; xalq deputatlari tuman (shahar) Kengashlarining sessiyalari oraligʻidagi davrda fuqarolar yigʻinlari tomonidan sektorlar rahbarlari bilan kelishgan holda taqdim etilgan roʻyxatga muvofiq mazkur bandning “a” kichik bandida nazarda tutilgan kechiktirib boʻlmaydigan hollarda, zudlik bilan yordam koʻrsatish lozimligi toʻgʻrisidagi xulosaga asosan “Temir daftar”ga kiritilgan oilalarga bir martalik moddiy yordam bir ish kunida tuman (shahar) hokimlari qarorlari bilan beriladi. Hokimlarning mazkur qarorlari xalq deputatlari tuman (shahar) Kengashlarining navbatdagi sessiyasida tasdiqlanadi; tasdiqlangan grafikka asosan har oyning 5-kuniga qadar fuqarolar yigʻinlari, sektorlar rahbarlari bilan kelishilgan roʻyxatlar asosida toʻlov vedomostlarini shakllantirib, tuman (shahar) mahalla va nuroniylarni qoʻllab-quvvatlash boʻlimiga taqdim etadi; b1) “Temir daftar”ga kiritilgan oilalarga “Saxovat va koʻmak” jamgʻarmasi mablagʻlari hisobidan bir martalik moddiy yordam toʻlovlari uchun zarur boʻladigan mablagʻlar har oyning 5 sanasiga qadar, mazkur bandning “a” kichik bandida nazarda tutilgan kechiktirib boʻlmaydigan hollarda, zudlik bilan yordam koʻrsatish lozimligi toʻgʻrisidagi hokim qarori qabul qilinganidan keyin bir ish kunida xizmat koʻrsatuvchi tijorat bankining tegishli boʻlimiga (filialiga) oʻtkaziladi; v) tuman (shahar) mahalla va nuroniylarni qoʻllab-quvvatlash boʻlimlari tasdiqlangan oyma-oy toʻlash grafigi hamda toʻlov vedomostlari asosida “Temir daftar”ga kiritilgan oilalarga “Saxovat va koʻmak” jamgʻarmasi mablagʻlari hisobidan bir martalik moddiy yordam toʻlovlarini har oyning 5 — 27-kunlarida, mazkur bandning “a” kichik bandida nazarda tutilgan kechiktirib boʻlmaydigan hollarda zudlik bilan yordam koʻrsatish lozimligi toʻgʻrisidagi hokim qarori qabul qilinganidan keyin bir ish kunida amalga oshiradi. Oyning oxirida vedomostlar yopiladi, har oyning 27 kuniga qadar tayinlangan, biroq, talab qilib olinmagan moddiy yordam toʻlovlari har oyning oxirida “Saxovat va koʻmak” jamgʻarmasiga qaytariladi. Vedomostning bir nusxasi sektorlar rahbarlariga taqdim etiladi; d) tuman (shahar) sektorlar shtabi kotibi muhtoj oilalarga toʻlangan bir martalik moddiy yordam toʻgʻrisidagi maʼlumotlarni “saxovat.argos.uz” axborot tizimiga kiritadi. “Temir daftar”ga kiritilgan uy-joyini taʼmirlashga muhtoj oilalarga koʻmaklashish sektor rahbari tomonidan jismoniy va yuridik shaxslarning homiylik xayriyalari va qonunchilik hujjatlarida taqiqlanmagan boshqa manbalar hisobidan amalga oshiriladi. Bir martalik moddiy yordam ajratish kalendar yil davomida bir marta amalga oshiriladi. Alohida koʻrsatmalar (Oʻzbekiston Respublikasi Prezidenti hamda Hukumat topshiriqlari va h.k.) asosida toʻlab beriladigan bir martalik moddiy yordamlar bundan mustasno. 16. Kam taʼminlangan, ijtimoiy himoyaga muhtoj oilalarga tibbiy xizmat koʻrsatish quyidagi tartibda amalga oshiriladi: tibbiy yordamga muhtoj oilalar boshqaruv ofisi tomonidan tegishli tibbiyot xodimini jalb qilingan holda oʻrganiladi; oʻrganish natijasi boʻyicha kasalligi aniqlangan va tibbiy yordamga muhtoj oila aʼzolari tibbiy koʻrikdan oʻtish uchun tuman (shahar) tibbiyot birlashmasi koʻp tarmoqli markaziy poliklinikasiga yuboriladi; tibbiy koʻrik natijasi yuzasidan koʻrsatma boʻyicha oila aʼzolari tuman (shahar) tibbiyot birlashmasida statsionar yoki ambulatoriya sharoitda davolanadi; nogironlik belgilari aniq namoyon boʻlgan bemorlar belgilangan tartibda koʻrikdan oʻtish uchun Tibbiy-mehnat ekspert komissiyalariga yuboriladi. 17. “Temir daftar”ga kiritilgan oilalarni qoʻllab-quvvatlash choralari: mehnatga layoqatli ishsiz aʼzolari mavjud ehtiyojmand oilalarning bandligini taʼminlash — Bandlikka koʻmaklashish davlat jamgʻarmasi, Jamoat ishlari jamgʻarmasi, “Saxovat va koʻmak” jamgʻarmasi, xalqaro moliya institutlarining kredit va grantlari; tomorqadan daromad manbai sifatida foydalanishga koʻmaklashish — Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi mablagʻlari, tijorat banklari kreditlari; tadbirkorlikni yoʻlga qoʻyish va kredit olishga koʻmaklashish — Oilaviy tadbirkorlikni rivojlantirish dasturlari, tijorat banklari, xalqaro moliya institutlaridan jalb etiladigan kredit va grantlar; moddiy yordam koʻrsatish, sogʻliqni tiklash va boshqalar — “Saxovat va koʻmak” jamgʻarmasi mablagʻlari hisobidan moliyalashtiriladi; “Temir daftar”ga kiritilgan oilalarni qoʻllab-quvvatlash qonunchilik hujjatlarida taqiqlanmagan boshqa manbalar hisobidan ham moliyalashtirilishi mumkin. Mazkur bandda belgilangan manbalar hisobidan tuman (shahar)lar boʻyicha ajratiladigan mablagʻlar taqsimoti har chorak uchun Oʻzbekiston Respublikasi Bandlik va mehnat munosabatlari vazirligi, Mahalla va nuroniylarni qoʻllab-quvvatlash vazirligi va Fermer, dehqon xoʻjaliklari va tomorqa yer egalari kengashi tomonidan har chorakdan oldingi oyning 20-kuniga qadar tuman (shahar) hokimliklariga yetkaziladi. Tuman (shahar)lar hokimliklari ushbu manbalar va oʻz mablagʻlari hisobidan oilalarga koʻrsatiladigan ijtimoiy xizmat va yordamning turini va ularni oluvchilar sonini belgilaydi. 18. Ijtimoiy ahvoli va turmush sharoiti ogʻir oilalar quyidagi hollarda “Temir daftar”dan chiqariladi: bandligi taʼminlangan yoki doimiy daromad manbaiga ega boʻlganda; bir martalik moddiy yordam koʻrsatish orqali muammosi hal etilganda oila aʼzosining roziligi bilan; malakali tibbiy xizmat koʻrsatilganda; toʻliq davlat taʼminotiga olinganda (“Mehribonlik”, “Saxovat” va boshqa ixtisoslashtirilgan muassasalarga oʻtkazilganda); aniqlangan boshqa muammolari qonuniy hal etilganda; yolgʻiz yashaydigan ehtiyojmand fuqaro ozodlikdan mahrum etilganda yoki vafot etganda; oila aʼzosining murojaatiga asosan; “Temir daftar”ga noqonuniy kiritish holati aniqlanganda; boshqa davlatlarga doimiy yashash uchun chiqib ketganda. “Temir daftar”ga ikki va undan ortiq masalalarini hal etish uchun kiritilgan oilalarning barcha masalalari toʻliq hal etilishi daftardan chiqarish uchun asos boʻladi. Doimiy va vaqtincha yashash uchun respublikaning boshqa hududiga koʻchib oʻtganda, doimiy yashash va vaqtincha turar joyi boʻyicha roʻyxatga olingan kundan boshlab 15 kundan kechiktirmasdan “Temir daftar”ga tegishli oʻzgartirishlar kiritiladi. “Temir daftar” va “Yoshlar daftari”ga kiritilgan aholiga dehqon xoʻjaligini yuritish uchun yer uchastkalari elektron onlayn-auksion savdolari orqali ijaraga berilganda, mazkur xatboshida nazarda tutilayotgan shaxslar yuqoridagi daftarlardan chiqarilmaydi va ular uchun qonunchilikda belgilangan barcha imtiyoz va preferensiyalar bir yil muddatga saqlab qolinadi. Bunda, imtiyoz va preferensiyalarning bir yillik amal qilish muddati dehqon xoʻjaligini yuritish uchun yer uchastkasiga boʻlgan ijara huquqi davlat roʻyxatidan oʻtkazilgan kundan boshlab hisoblanadi. 19. Sektorlar rahbarlari mazkur Tartibning 18-bandida koʻrsatilgan holatlar boʻyicha “Temir daftar”dan chiqarish yuzasidan takliflarni xalq deputatlari tuman (shahar) Kengashlari muhokamasiga kiritadi. 20. Ijtimoiy ahvoli va turmush sharoiti ogʻir oilalarni “Temir daftar”dan chiqarish, unga oʻzgartirishlar kiritish xalq deputatlari tuman (shahar) Kengashining qarori asosida amalga oshiriladi. 21. Xalq deputatlari tuman (shahar) Kengashining qarori asosida “Temir daftar”dan chiqarilgan oilalar toʻgʻrisidagi maʼlumotlar sektorlar shtablari kotiblari tomonidan 3 kundan oshmagan muddatda “saxovat.argos.uz” axborot tizimiga kiritiladi. “Temir daftar”dan chiqarilgan oilalar sektorlar shtablari tomonidan 5 kun ichida bu haqda xabardor qilinadi. 22. Sektorlar “saxovat.argos.uz” axborot tizimida “Temir daftar”ni yuritish bilan bogʻliq masalalar toʻliq aks ettirib borilishini taʼminlaydi. 23. Respublika boʻyicha “Temir daftar”ga kiritilgan oilalarga koʻrsatilgan yordam toʻgʻrisidagi hisobot shakli ushbu Tartibga 1v-ilovadagi jadvalga muvofiq yuritiladi. 24. Respublika boʻyicha “Temir daftar” bilan ishlash tizimi natijasi boʻyicha hisobot berish ushbu Tartibga 1g-ilovadagi sxemaga muvofiq amalga oshiriladi. 25. “Temir daftar”ga kiritilgan oilalarni qoʻllab-quvvatlash boʻyicha ishlarni muvofiqlashtirish: mahalla darajasida — tuman (shahar) sektorlari rahbarlari; tuman (shahar) sektorlari darajasida — tuman (shahar) hokimliklari (iqtisodiy taraqqiyot va kambagʻallikni qisqartirish boʻlimlari); tuman (shahar) darajasida — viloyat sektorlari rahbarlari, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, Qoraqalpogʻiston Respublikasi Iqtisodiy taraqqiyot va kambagʻallikni qisqartirish vazirligi, viloyatlar va Toshkent shahar Iqtisodiy taraqqiyot va kambagʻallikni qisqartirish bosh boshqarmalari; viloyat darajasida — Iqtisodiy taraqqiyot va kambagʻallikni qisqartirish vazirligi, tegishli vazirliklar va idoralar; respublika darajasida — Iqtisodiy taraqqiyot va kambagʻallikni qisqartirish vazirligi tomonidan amalga oshiriladi. 26. Sektorlar shtablarining kotiblari tomonidan “Temir daftar”ga kiritilgan har bir oilaning aniqlangan muammolari bartaraf etilganligi haqidagi hisobotlar “saxovat.argos.uz” axborot tizimiga kunlik kiritib boriladi. 27. Sektorlar rahbarlari, boshqaruv ofislari tomonidan “Temir daftar”ga kiritilgan oilalarni qoʻllab-quvvatlash boʻyicha amalga oshirilgan ishlar yuzasidan har oyda joyiga chiqqan holda monitoring olib boriladi. 28. “Temir daftar”ga kiritilgan oilalarning muammolarini bartaraf etishga qaratilgan “Yoʻl xaritasi”ning ijrosi har oyda kamida bir marta xalq deputatlari tuman (shahar) Kengashida muhokama qilinadi. Kengash sessiyalarida muammolarni hal qilishga masʼul boʻlgan sektorlar va tashkilotlar rahbarlarining hisobotlari eshitib boriladi. 29. Iqtisodiy taraqqiyot va kambagʻallikni qisqartirish vazirligi: “Temir daftar” yuritilishi boʻyicha amalga oshirilgan ishlar toʻgʻrisidagi hududiy boʻlinmalardan olingan maʼlumotlarni tegishli vazirliklar, idoralar va tashkilotlar hamda mahalliy hokimliklar bilan har oy yakunida tahlil qiladi; respublika darajasida hal etiladigan hududlar boʻyicha muammolarni bartaraf etish maqsadida Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari kotibiyatiga axborot xati taqdim qiladi; “Temir daftar”ning yuritilishi boʻyicha mutasaddi boʻlgan vazirliklar, idoralar va mahalliy hokimliklarning barcha darajalardagi rahbarlarining hisobdorligini Vazirlar Mahkamasi Rayosati majlisida koʻrib chiqish uchun har oy yakuniga koʻra oʻrnatilgan tartibda Vazirlar Mahkamasining Makroiqtisodiy tahlil, tarkibiy oʻzgartirishlar, moliya-bank tizimi, davlat aktivlarini boshqarish, raqobatni rivojlantirish, tadbirkorlikni qoʻllab-quvvatlash va kambagʻallikni qisqartirish masalalari kotibiyatiga taqdim qiladi. 31. Vazirlar Mahkamasi Rayosat majlisida kamchilikka yoʻl qoʻygan masʼul vazirliklar va idoralar hamda sektorlar rahbarlariga baho beriladi, choralar koʻriladi, kamchiliklarni bartaraf etish boʻyicha tegishli “yoʻl xaritalari” ishlab chiqiladi va ijroga yoʻnaltiriladi. Bosqichlar Amalga oshiriladigan tadbirlar Muddatlar Masʼullar 1-bosqich 1. Uyma-uy yurishni tashkil qilish boʻyicha ehtiyojmand oilalarni oʻrganish soʻrovnomasi Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimliklari tomonidan tuman (shahar) hokimliklariga yetkaziladi. Belgilangan muddatda Qoraqalpogʻiston Respublikasi Vazirlar Kengashi, Toshkent shahar va viloyatlar, tuman (shahar)lar hokimliklari, boshqaruv ofisi, fuqarolar yigʻinlari xodimlari va faollari 2. Hokimliklar tomonidan ehtiyojmand oilalarni oʻrganish soʻrovnomasi sektorlarga taqdim qilinadi. 1 kun muddatda 3. Sektorlar tomonidan mahalla fuqarolar yigʻiniga va boshqaruv ofisiga tarqatiladi. 3 kun muddatda 2-bosqich 1. Oilalarning muammolari, ehtiyojlari va qiziqishlari uyma-uy yurib oʻrganiladi. 2. Oilalarning murojaatlari koʻrib chiqiladi. 3. Oilalarning muammolari soʻrovnoma orqali aniqlanadi. Har oyda Doimiy Boshqaruv ofisi, fuqarolar yigʻinlari xodimlari, doimiy vakillar va mahalla faollari 3-bosqich 1. Aniqlangan muammolar oilalarning jamlanma roʻyxatiga kiritiladi. 3 kundan oshmagan muddatda Boshqaruv ofisi, fuqarolar yigʻinlari xodimlari, doimiy vakillar va mahalla faollari 2. Jamlanma roʻyxat sektor rahbariga taqdim etiladi. 1 kun muddatda 3. Jamlanma roʻyxat koʻrib chiqilishi tashkil qilinadi. 1 kun muddatda 4. Anketa maʼlumotlari idora va tashkilotlarning maʼlumotlari bilan solishtiriladi hamda oilalarning ijtimoiy himoyaga muhtojlik darajasi (toifasi) aniqlanadi. 3 kundan oshmagan muddatda 4-bosqich “Temir daftar”ga kiritiladigan oilalarning roʻyxatlari hamda ularning muammolarini bartaraf etishga qaratilgan “Yoʻl xaritasi” loyihasi xalq deputatlari tuman (shahar) kengashiga tasdiqlash uchun kiritiladi. 7 kundan oshmagan muddatda Sektorlar rahbari, Boshqaruv ofisi 5-bosqich “Temir daftar”ga kiritiladigan oilalarning roʻyxatlari va “Yoʻl xaritasi” tasdiqlanadi hamda ijroga yoʻnaltiriladi. Belgilangan tartibda Xalq deputatlari tuman (shahar) Kengashlari, Sektorlar rahbari, Boshqaruv ofisi 6-bosqich Xalq deputatlari tuman (shahar) Kengashida tasdiqlangan roʻyxatlar “saxovat.argos.uz” axborot tizimiga kiritiladi. 3 kundan oshmagan muddatda Sektor rahbari, sektor shtabi kotibi 7-bosqich Vaqtinchalik tartibda belgilangan xizmatlar koʻrsatiladi. Belgilangan muddatlarda Boshqaruv ofisi 8-bosqich “Temir daftar”dan chiqarish yuzasidan takliflar xalq deputatlari tuman (shahar) Kengashlari muhokamasiga kiritiladi. Zaruratga koʻra Sektorlar rahbari, boshqaruv ofisi 9-bosqich “Temir daftar”dan chiqarish boʻyicha tegishli qaror qabul qilinadi. Zaruratga koʻra Xalq deputatlari tuman (shahar) Kengashlari 10-bosqich Xalq deputatlari tuman (shahar) Kengashining qarori asosida “Temir daftar”dan chiqarilgan oilalar toʻgʻrisidagi maʼlumotlar “saxovat.argos.uz” axborot tizimiga kiritiladi. 3 kundan oshmagan muddatda Sektor rahbari, sektor shtabi kotibi 11-bosqich “Temir daftar”dan chiqarilgan oilalar bu haqida xabardor qilinadi. Qaror qabul qilinganidan soʻng 5 kun ichida Sektor shtabi kotibi, mahalla fuqarolar yigʻini 12-bosqich “Saxovat.argos.uz” axborot tizimida “Temir daftar”ni yuritish bilan bogʻliq masalalar toʻliq aks ettirib borilishi taʼminlanadi. Muntazam ravishda Sektor rahbari, sektor shtabi kotibi 13-bosqich “Temir daftar”ga kiritilgan har bir oilaning aniqlangan muammolarining bartaraf etilganligi haqida hisobotlar axborot tizimiga kiritib boriladi. Har kuni soat 18.00 gacha Sektor rahbari, boshqaruv ofisi sektor shtabi kotibi 14-bosqich “Temir daftar”ga kiritilgan oilalarni qoʻllab-quvvatlash boʻyicha amalga oshirilgan ishlar yuzasidan joyiga chiqqan holda monitoring olib boriladi. Har oyda Sektor rahbari, tuman(shahar) hokimliklari, masʼul tashkilotlar xodimlari 15-bosqich 1. “Temir daftar”ga kiritilgan oilalarning muammolarini bartaraf etishga qaratilgan “Yoʻl xaritasi” ijrosi muhokama qilinadi. 2. Mahalliy Kengashlar sessiyalarida muammolarni hal qilishga masʼul boʻlgan sektorlar, idora va tashkilotlar rahbarlarining hisobotlari eshitib boriladi. Har chorakda kamida bir marta Sektor rahbari, boshqaruv ofisi, tuman(shahar) hokimliklari T/r Hudud nomi Hududlar nomi “Temir daftar”ga kiritilgan Ishga joylashtirish orqali bandligini taʼminlash Tadbirkorlikka koʻmaklashish orqali bandligini taʼminlash Kasb-hunarga oʻqitish orqali bandligini taʼminlash Ijtimoiy himoyaga muhtoj ishsizlar shundan: Boquvchisini yoʻqotgan ehtiyojmand Nogironligi mavjud ijtimoiyyordamga muhtoj Uy-joyini taʼmirlashga muhtoj I guruh nogironi Noturar joylarda istiqomat qilayotgan Qaramogʻida nogironligi boʻlgan bolalari mavjud Tibbiy himoyaga muhtoj ehtiyojmand Huquqiy yordamga muhtoj Psixologik maslahatga muhtoj oila soni oila aʼzolari soni mehnatga layoqatli ishsizlar soni ishsiz kasb-hunarga oʻqitish kredit berish tomorqadan foydalanish I guruh II guruh Respublika boʻyicha jami 1. Qoraqalpogʻiston Respublikasi 1-sektor (hokim) 2-sektor (prokuror) 3-sektor (IIB) 4-sektor (soliq) Qoraqalpogʻiston Respublikasi boʻyicha jami 2. Andijon viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Andijon viloyati boʻyicha jami 3. Buxoro viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Buxoro viloyati boʻyicha jami 4. Jizzax viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Jizzax viloyati boʻyicha jami 5. Qashqadaryo viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Qashqadaryo viloyati boʻyicha jami 6. Navoiy viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Navoiy viloyati boʻyicha jami 7. Namangan viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Namangan viloyati boʻyicha jami 8. Samarqand viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Samarqand viloyati boʻyicha jami 9. Sirdaryo viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Sirdaryo viloyati boʻyicha jami 10. Surxondaryo viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Surxondaryo viloyati boʻyicha jami 11. Toshkent viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Toshkent viloyati boʻyicha jami 12. Fargʻona viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Fargʻona viloyati boʻyicha jami 13. Xorazm viloyati 1-sektor (hokim) 2-sektor (prokuror) 3-sektor (IIB) 4-sektor (soliq) Xorazm viloyati boʻyicha jami 14. Toshkent shahri 1-sektor (hokim) 2-sektor (prokuror) 3-sektor (IIB) 4-sektor (soliq) Toshkent shahri boʻyicha jami Bosqichlar Hisobot tayyorlash chora-tadbiri Muddatlar Masʼullar 1-bosqich 1. “Temir daftar” amalga oshirilishining borishi haqidagi maʼlumotni tuman (shahar) sektorlari shtabi kotiblariga taqdim etadi. Har haftada Boshqaruv ofisi, mahalla fuqarolar yigʻinlari xodimlari 2. Tuman (shahar) sektorlari shtabi kotibi maʼlumotlarni koʻrib chiqadi va tahlil qiladi hamda maʼlumotlarning asosliligini oʻrganish uchun sektor rahbarlariga taqdim qiladi. Har 10 kunda 2-bosqich Taqdim qilingan maʼlumotlarni hamda amalga oshirilgan ishlarni tegishli tashkilot va idoralar bilan tahlil qiladi, haqqoniyligini oʻrganadi, muammolarni bartaraf etish choralarini koʻradi hamda amalga oshirilgan ishlarni tuman (shahar) hokimliklari (iqtisodiy taraqqiyot boʻlimi)ga kiritadi. Har oyning 25 — kuniga qadar Sektor rahbarlari 3-bosqich 1. “Temir daftar”ga kiritiladigan oilalarning roʻyxatlari va “Yoʻl xaritasi”ga kiritilgan vazifalar ijrosi xalq deputatlari tuman (shahar) Kengashiga kiritiladi. 2. Tuman (shahar) hokimliklari, tegishli tashkilotlar rahbarining hisoboti eshitilib, tegishli baho beriladi. Har chorakda Tuman (shahar) hokimliklari, xalq deputatlari tuman (shahar) Kengashi 4-bosqich 1. Tuman (shahar) iqtisodiy taraqqiyot va kambagʻallikni qisqartirish boʻlimlari maʼlumotlarni umumlashtiradi va Qoraqalpogʻiston Respublikasi Iqtisodiy taraqqiyot va kambagʻallikni qisqartirish vazirligi hamda viloyatlar Iqtisodiy taraqqiyot boshqarmasiga taqdim qiladi. 2. Qoraqalpogʻiston Respublikasi Iqtisodiy taraqqiyot vazirligi hamda viloyatlar va Toshkent shahar Iqtisodiy taraqqiyot boshqarmasi maʼlumotlarni Iqtisodiy taraqqiyot va kambagʻallikni qisqartirish vazirligiga koʻrib chiqish uchun taqdim qiladi. Har oyning 28 — kuniga qadar Qoraqalpogʻiston Respublikasi Iqtisodiy taraqqiyot va kambagʻallikni qisqartirish vazirligi, viloyatlar va Toshkent shahar Iqtisodiy taraqqiyot va kambagʻallikni qisqartirish boshqarmasi 5-bosqich 1. Hududiy boshqarmadan olingan maʼlumotlar tegishli vazirliklar, idoralar va tashkilotlar hamda mahalliy hokimliklar bilan birgalikda tahlil qilinadi. 2. Respublika boʻyicha barcha tahliliy maʼlumotlarni Vazirlar Mahkamasi Makroiqtisodiy tahlil, tarkibiy oʻzgartirishlar, moliya-bank tizimi, davlat aktivlarini boshqarish, raqobatni rivojlantirish, tadbirkorlikni qoʻllab-quvvatlash va kambagʻallikni qisqartirish masalalari kotibiyatiga taqdim qiladi. 3. Respublika darajasidagi muammolarni hududlar boʻyicha bartaraf etish uchun Bosh vazirning moliya-iqtisodiyot va kambagʻallikni qisqartirish masalalari boʻyicha oʻrinbosariga axborot xati taqdim qiladi. Keyingi oyning 5 — kuniga qadar Iqtisodiy taraqqiyot va kambagʻallikni qisqartirish vazirligi, tegishli vazirliklar, idoralar 6-bosqich 1. Taqdim qilingan axborot xatini tahlil qiladi, respublika darajasida hal qilinadigan masalalarni oʻrganadi. 2. Vazirliklar, idoralar va tashkilotlar hamda mahalliy hokimliklarga muammolarni bartaraf etish boʻyicha Bosh vazirning moliya-iqtisodiyot va kambagʻallikni qisqartirish masalalar boʻyicha oʻrinbosarining topshiriq xati yuboriladi. Keyingi oyning 8 — kuniga qadar Vazirlar Mahkamasining Makroiqtisodiy tahlil, tarkibiy oʻzgartirishlar, moliya-bank tizimi, davlat aktivlarini boshqarish, raqobatni rivojlantirish, tadbirkorlikni qoʻllab-quvvatlash va kambagʻallikni qisqartirish masalalari kotibiyati 7-bosqich 1. Oʻzbekiston Respublikasi Bosh vazirning moliya-iqtisodiyot va kambagʻallikni qisqartirish masalalari boʻyicha oʻrinbosari tomonidan “Temir daftar”ning yuritilishi va uning natijalari boʻyicha har oyda Oʻzbekiston Respublikasining Bosh vaziriga axborot berib boriladi. Keyingi oyning 10 — kuniga qadar Bosh vazirning moliya-iqtisodiyot va kambagʻallikni qisqartirish masalalar boʻyicha oʻrinbosari 8-bosqich 1. Tuman (shahar) xalq deputatlari Kengashi tomonidan “Temir daftar” yuritilishi boʻyicha qabul qilingan qarorlar, mavjud muammolar va amalga oshirilgan ishlar haqidagi hisobotni Qoraqalpogʻiston Respublikasi Iqtisodiy taraqqiyot va kambagʻallikni qisqartirish vazirligi, viloyatlar va Toshkent shahar Iqtisodiy taraqqiyot va kambagʻallikni qisqartirish boshqarmalariga taqdim qiladi. Har chorak oxirgi oyining 25 — kuniga qadar Iqtisodiy taraqqiyot va kambagʻallikni qisqartirish vazirligi, tegishli vazirliklar, idoralar, mahalliy hokimliklar 2. Qoraqalpogʻiston Respublikasi Iqtisodiy taraqqiyot va kambagʻallikni qisqartirish vazirligi, viloyatlar va Toshkent shahar Iqtisodiy taraqqiyot va kambagʻallikni qisqartirish boshqarmalari hududlar boʻyicha “namunali” va “qoniqarsiz” boʻlgan sektorlarni tahlil qiladi hamda umumlashtirilgan maʼlumotlarni Iqtisodiy taraqqiyot va kambagʻallikni qisqartirish vazirligiga koʻrib chiqish uchun taqdim qiladi. Har chorak oxirgi oyining 28 — kuniga qadar 3. Iqtisodiy taraqqiyot va kambagʻallikni qisqartirish vazirligi “Temir daftar”ning yuritilishi boʻyicha respublika darajasidagi masalalarni tahlil qilib, Vazirlar Mahkamasi Rayosati majlisida koʻrib chiqish uchun belgilangan tartibda Vazirlar Mahkamasining Makroiqtisodiy tahlil, tarkibiy oʻzgartirishlar, moliya-bank tizimi, davlat aktivlarini boshqarish, raqobatni rivojlantirish, tadbirkorlikni qoʻllab-quvvatlash va kambagʻallikni qisqartirish masalalari kotibiyatiga taqdim qiladi. Har chorak oxirgi oyining 30 — kuniga qadar 9-bosqich 1. Yakuniy tahliliy maʼlumot va takliflarni koʻrib chiqadi. 2. “Temir daftar”ning yuritilishi ijrosi Vazirlar Mahkamasi Rayosat majlisida muhokama qilinadi va tumanlar boʻyicha baholanadi. 3. Kamchilikka yoʻl qoʻygan masʼul vazirliklar va idoralar hamda hududiy hokimliklar rahbarlariga nisbatan choralar koʻradi, kamchiliklarni bartaraf etish boʻyicha tegishli “yoʻl xaritalari” ishlab chiqiladi va ijroga yoʻnaltiriladi. Har chorakda keyingi oyning 10 — kuniga qadar Vazirlar Mahkamasi Makroiqtisodiy tahlil, tarkibiy oʻzgartirishlar, moliya-bank tizimi, davlat aktivlarini boshqarish, raqobatni rivojlantirish, tadbirkorlikni qoʻllab-quvvatlash va kambagʻallikni qisqartirish masalalari kotibiyati